als_Latn dik_Latn sag_Latn
Anija italiane “Costa Concordia” nisi sot lundrimin e fundit, dy vjet e gjysmë pasi u mbyt në brigjet e ishullit të Xhilios, në afërsi të Xhenovas. Operacioni për zhvendosjen e anijes gjigante është i pari në llojin e tij dhe një ndër më të mëdhenjtë, pasi për të janë angazhuar shumë persona dhe teknologji të fundit.
Ngritja në ekuilibër e anijes është realizuar përmes disa strukturash të stërmëdha çeliku, të cilat kishin nisur të vendoseshin që në shtator të vitit të kaluar. Shumë mjete të tjera e ndihmojnë “Costa Concordia”-n që të lëvizë drejt portit të Xhenovas. Operacioni për nxjerrjen në breg të anijes ka kushtuar 1.5 miliardë Euro. Udhëtimi i fundit i kësaj anijeje do të zgjasë katër ditë.
“Costa Concordia”, në bordin e të cilës gjendeshin turistë, u përplas me disa shkëmbinj nënujorë në brigjet e ishullit të Xhilios, në janar të 2012-ës. 32 njerëz humbën jetën nga kjo tragjedi.
als_Latn als_Latn als_Latn